**J e l e n t é s**

**Mindszentkálla Község Önkormányzata Képviselő-testületének**

**2018. február 19-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Németh László István alpolgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**115/2017. (XI. 07.) HATÁROZATA**

**Szentbékkállai ivóvízellátó víziközmű-rendszerre (MEKH azonosító kód: 11-07092-1-002-00-02) vonatkozó Vagyonkezelési Szerződés Módosítás elfogadásáról**

Mindszentkálla Község Önkormányzatának Képviselő-testülete, a Szentbékkállai ivóvízellátó víziközmű-rendszerre (MEKH azonosító kód: 11-07092-1-002-00-02) vonatkozó Vagyonkezelési Szerződés Módosítást, a Bakonykarszt Zrt., Mindszentkálla Község Önkormányzata és Szentbékkálla Község Önkormányzata között az előterjesztés szerinti tartalommal elfogadja.

A képviselő-testület felhatalmazza a polgármestert, a szerződés aláírására.

Felelős: Németh László István polgármester

Határidő: 2017. november 31.

**A szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**121/2017. (XI. 16.) HATÁROZATA**

**A települési önkormányzatok rendkívüli támogatásához pályázat benyújtásáról**

Mindszentkálla Község Önkormányzata Képviselő-testülete elhatározza, hogy a Magyarország 2017. évi központi költségvetéséről szóló 2016. évi XC. törvény 3. számú melléklet III/1. pontja alapján támogatási igényt nyújt be a települési önkormányzatok rendkívüli önkormányzati támogatására, 1.673.416 Ft összegben.

A Képviselő-testület felhatalmazza a Polgármestert a pályázat benyújtására, aláírására és a szükséges intézkedések megtételére.

Felelős: Németh László, polgármester

Határidő: 2017. november 20.

**A pályázat benyújtása megtörtént, a pályázat támogatásban részesült.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**124/2017. (XI. 20.) HATÁROZATA**

**A nem közművel összegyűjtött háztartási szennyvíz begyűjtésére vonatkozó**

**közszolgáltatási szerződés módosításáról**

Mindszentkálla Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatási szerződést Szabadi Péter egyéni vállalkozó (8283 Káptalantóti, Dózsa György utca 4.) által benyújtott, 2018. évre vonatkozó díjkalkulációnak megfelelően közös megegyezéssel módosítja. Az e tárgyú szerződés tervezetét megismerte, azt jóváhagyja, és felhatalmazza a polgármestert az aláírására.

Felelős: Németh László István, polgármester

Határidő: 2017. december 20.

**A közszolgáltatási szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**125/2017. (XI. 20.) HATÁROZATA**

**A temető nyilvántartás elkészítésére beérkezett árajánlatról**

Mindszentkálla Község Önkormányzat Képviselő-testülete a temető nyilvántartás elkészítésére adott árajánlat elfogadásával kapcsolatban a döntést a következő évre elhalasztja további információgyűjtés miatt.

Felkéri a polgármester, hogy a 2018. évben a feladat megoldására ismételten térjenek vissza.

Felelős: Németh László István, polgármester

Határidő: 2018. év

**Az információgyűjtés megtörtént???? további intézkedést, illetve döntést igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**127/2017. (XI. 20.) HATÁROZATA**

**A 2018. évi belső ellenőrzési tervről**

Mindszentkálla Község Önkormányzata Képviselő-testülete a 2018. évre vonatkozó belső ellenőrzési tervét jóváhagyja.

Felelős: Németh László István polgármester

Határidő: a tervben meghatározottak szerint

**Az intézkedés az ellenőrzési terv szerinti.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**128/2017. (XI. 20.) HATÁROZATA**

**A 2018. évi munkatervről**

Mindszentkálla Község Önkormányzata Képviselő-testülete a 2018. évi munkatervet elfogadja.

Felelős: Németh László István, polgármester

Határidő: a munkatervben meghatározottak szerint

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**132/2017. (XI. 20.) HATÁROZATA**

**A Kővágóörsi Közös Önkormányzati Hivatal 2017. évi költségvetése módosításának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2017. évi költségvetése módosítását – az előterjesztésnek megfelelően – elfogadja.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA
KÉPVISELŐ-TESTÜLETÉNEK**

**135/2017. (XI. 30.) HATÁROZATA**

**Köveskál szennyvízelvezető és -tisztító víziközmű
 vagyon arányos átadásának elfogadásáról**

A Szentbékkálla és Mindszentkálla Szennyvíz Társulás által létrehozott szennyvízelvezető és -tisztítóvíziközmű-rendszerre vonatkozó víziközmű vagyont át kívánja adni, arányosan Szentbékkálla Község Önkormányzatának valamint Mindszentkálla Község Önkormányzatának, melyet Mindszentkálla Község Önkormányzatának Képviselő-testülete az előterjesztés szerinti tartalommal elfogadja.

A képviselő-testület felhatalmazza a polgármestert, a megállapodás aláírására.

Felelős: Németh László István polgármester

Határidő: azonnal.

**A szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA**

 **KÉPVISELŐ-TESTÜLETÉNEK**

**136/2017. (XI. 30.) HATÁROZATA**

**Köveskál szennyvízelvezető és -tisztító víziközmű-rendszerre vonatkozó**

**Bérleti-üzemeltetési Szerződés Módosítás elfogadásáról**

Mindszentkálla Község Önkormányzatának Képviselő-testülete, a Köveskál szennyvízelvezető és -tisztítóvíziközmű-rendszerre vonatkozó Bérleti-üzemeltetési Szerződés Módosítást a Bakonykarszt Zrt., Köveskál Község Önkormányzata, Mindszentkálla Község Önkormányzata, Szentbékkálla Község Önkormányzata Monoszló Község Önkormányzata, Balatonhenye Község Önkormányzata között az előterjesztés és annak módosításai szerinti tartalommal elfogadja.

A képviselő-testület felhatalmazza a polgármestert, a szerződés aláírására.

Felelős: Németh László István polgármester

Határidő: azonnal.

**A szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**148/2017. (XII. 05.) HATÁROZATA**

**A polgármester jutalmának megállapításáról**

Mindszentkálla Község Önkormányzata Képviselő-testülete Németh László István, társadalmi megbízatású polgármester részére a közszolgálati tisztviselőkről szóló 2011. évi CXCIX. törvény 225/H.§-a és 225/K §-a alapján jutalmat állapít meg, melynek összege bruttó 226.000,-Ft.

A jutalom összege a 2017. évi költségvetés tartalék keret terhére biztosított.

A Képviselő-testület felkéri az alpolgármestert, hogy intézkedjen a polgármester jutalmának kifizetése iránt.

Felelős: Csombó Zoltán alpolgármester

Határidő: azonnal

**A jutalom kifizetése megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**150/2017. (XII. 22.) HATÁROZATA**

**Településképi Arculati Kézikönyv elfogadásáról**

Mindszentkálla Község Önkormányzat Képviselő-testülete a VÁTERV95 KFT. és Szabó Zoltán főépítész által készített, a jogszabályban meghatározott véleményezési eljárást követően a Településképi Arculati Kézikönyvet elfogadja.

Felhatalmazza a polgármestert a szükséges intézkedések megtételére.

Felelős: Németh László István polgármester

Határidő: folyamatos

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**151/2017. (XII. 22.) HATÁROZATA**

**Energetikai vizsgálatra adott árajánlat elfogadásáról**

Mindszentkálla Község Önkormányzata Képviselő-testülete az EURA Mérnökiroda Kft. (8300 Tapolca, Vajda János u. 2.) az önkormányzat tulajdonában lévő ingatlanok energetikai vizsgálatára adott 243.000 Ft-os árajánlatot elfogadja.

Felhatalmazza a polgármestert a szükséges intézkedések megtételére.

Felelős: Németh László István polgármester

Határidő: 2018. január 15.

**Az energetikai tanusítványok elkészültek.**

**Mindszentkálla Község Önkormányzata az önkormányzati feladatellátást szolgáló fejlesztések támogatása jogcímen (orvosi rendelő felújítására) pályázatot nyújtott be, mely forráshiány miatt 2017. október 16-án elutasításra került. A forráshiány miatt elutasított pályázat – előírányzat átcsoportosítás miatt – a támogatói okirat alapján vissza nem térítendő támogatásban részesült.**

Mindszentkálla Község Önkormányzata Képviselő-testülete rendkívüli települési támogatás megállapítására tekintettel kilenc kérelem esetében döntött, mindösszesen 435.000 Ft összegben. Szociális célú tüzifa támogatás megállapítására 21 kérelem érkezett, melyből három kérelem elutasításra került. A 35 m3 tüzifa 18 kérelmező között került felosztásra.

A Képviselő-testület döntött „Mindszentkálláért” kitüntetés adományozásáról, mely a karácsonyi ünnepség keretében átadásra került az adományozott részére.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2018. (II. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2018. február 13.

 **Németh László István**

 **polgármester**